《苦雨 其一》
清代·姚培谦

皇天一雨连五月，水云沈沈日车没。中庭群蛙声嘈嘈，邻树饥车愁兀兀。

腐儒环堵真萧然，乞米难仗颜公笺。调和阴阳大臣责，鲰生底事常忧煎。

作者简介：（1693—1766）江苏华亭人，字平山。诸生。雍正间被荐，不赴。好交游，喜刻巾箱小本。纂有《类腋》、《春秋左传杜注辑》、《唐宋八家诗钞》等。著有《古文斫》、《楚辞节注》、《李义山诗集笺注》、《松桂读书堂集》等。